14-jarige beseer tydens vuurwapenongelukArgieffoto ŉ 14-jarige tiener van Ladysmith in KwaZulu-Natal is in ŉ ernstige toestand nadat hy per ongeluk in die been geskiet is. “Paramedici het die seun in een van die kamers in die huis aangetref,” het Russel Meiring, woordvoerder van ER24, in ŉ verklaring gesê. “Hy is in sy bobeen getref.” Die tiener het glo met die vuurwapen gespeel toe dit per ongeluk afgegaan het. “Die seun is op die toneel behandel en na ŉ hospitaal in Ladysmith geneem vir verdere mediese behandeling,” het hy gesê. Plaaslike owerhede stel ondersoek in.